open-index/open-wikipedia-markdown huggingface dataset:
Chadwick Boseman

**Chadwick Aaron Boseman** (29. marraskuuta 1976 Anderson, Etelä-Carolina – 28. elokuuta 2020 Los Angeles, Kalifornia) oli yhdysvaltalainen näyttelijä, joka näytteli muun muassa useissa Marvel Studiosin elokuvissa Mustaa Pantteria. Hänen roolejansa olivat myös Jackie Robinson elokuvassa *[[42 (elokuva)|42]]*, James Brown elokuvassa *[[Get on Up]]* sekä Levee Green elokuvassa *[[Ma Rainey’s Black Bottom]]*, joka jäi hänen viimeiseksi roolikseen ja josta hän sai parhaan miespääosan Oscar-ehdokkuuden.

## Nuoruus ja uran alku
Boseman oli kolmilapsisen perheen nuorimmainen. Hän kasvoi Andersonissa, Etelä-Carolinassa, missä hänen äitinsä työskenteli hoitajana ja isänsä tekstiilitehtaassa. Boseman kirjoitti high schoolissa näytelmän, joka kertoi joukkuetoverinsa ampumiskuolemasta. Hän suuntasi tämän jälkeen taidealalle ja opiskeli Howardin yliopistossa ohjausta.

Boseman muutti New Yorkiin, missä hän oli mukana paikallisteattereissa. Hän alkoi saada myös rooleja televisiosarjoista. Hän esiintyi muun muassa *[[Teho-osasto (televisiosarja)|Teho-osastossa]]*, *[[Kova laki|Kovassa laissa]]* ja *[[C.S.I. New York]]issa*. NBC:n sarjasta *[[Persons Unknown (televisiosarja)|Persons Unknown]]* hän sai myös vakituisen roolin.

## Elämä ja ura
Boseman muutti vuonna 2008 Los Angelesiin keskittyäkseen uraansa näyttelijänä. Hänen ensimmäinen pääroolinsa oli elokuvassa *[[42 (elokuva)|42]]* (2013), jossa hän näytteli baseballpelaaja Jackie Robinsonia. Seuraavana vuonna Boseman näytteli James Brownia elokuvassa *[[Get on Up]]*. Hän esiintyi myös televisiosarjoissa *[[Lincoln Heights (televisiosarja)|Lincoln Heights]]* (2008) ja *[[Valitut (televisiosarja)|Valitut]]* (2010) sekä elokuvissa *[[Express – Ernie Davisin tarina]]* (2008) ja *[[Draft Day]]* (2014).

Marvel Studiosin johtaja Kevin Feige ilmoitti lokakuussa 2014, että Boseman on kiinnitetty T’Challan eli Mustan Pantterin rooliin. Hän esiintyi hahmona ensimmäisen kerran elokuvassa *[[Captain America: Civil War]]* (2016). Sitä seurasi hahmon ympärille keskittynyt *[[Black Panther (elokuva)|Black Panther]]*, joka oli Marvel Studiosin ensimmäinen supersankarielokuva, jonka pääroolissa oli musta näyttelijä. Elokuva oli valtava menestys, ja se tuotti yli 1,3 miljardia dollaria maailmanlaajuisesti. Boseman palasi Mustaksi Pantteriksi myös elokuviin **' (2018) ja **' (2019).

Marvelin lisäksi Boseman näytteli myös muissa elokuvissa. Vuonna 2017 ensi-iltansa sai *[[Marshall (elokuva)|Marshall]]*, jossa Boseman näytteli NAACP:n lakimiestä ja tulevaa korkeimman oikeuden tuomaria Thurgood Marshallia. Spike Leen Vietnamin sotaan liittyvä *[[Da 5 Bloods]]* julkaistiin puolestaan vuonna 2020.

### Kuolema
Boseman kuoli elokuussa 2020 paksusuolen syöpään, jota hän oli sairastanut neljä vuotta.

## Filmografia

## Lähteet

## Aiheesta muualla
*
Lentopallon naisten Euroopan-mestaruuskilpailut 1977

**Lentopallon naisten Euroopan-mestaruuskilpailut 1977** pelattiin Suomessa 25. syyskuuta - 2. lokakuuta. Kyseessä olivat järjestyksessään kymmenennet naisten lentopallon Euroopan-mestaruuskilpailut ja ne pelattiin samanaikaisesti miesten turnauksen kanssa. Kisapaikkakuntina toimivat Tampere, Kotka, Turku ja Lahti. Suomi voitti avausottelussaan 25. syyskuuta Kotkassa Saksan liittotasavallan 3–2.

## Alkulohkot

### Lohko A
**Kotka**

### Lohko B
**Turku**

## Sijoitusottelut

### sijat 9-12

### sijat 5-8

### sijat 1-4

## Lopulliset sijoitukset

## Lähteet
* Tulokset
* Lentopallokirja 2003-2004, sivu 130 (tulos ottelusta Jugoslavia-Suomi)

### Viitteet
Mike Condon

**Mike Condon**  (s. 27. huhtikuuta 1990 Holliston, Massachusetts, Yhdysvallat) on yhdysvaltalainen jääkiekkomaalivahti, joka pelaa NHL-joukkue Tampa Bay Lightningin organisaatiossa.

## Pelaajaura
Condon allekirjoitti sopimuksen Montreal Canadiensin kanssa huhtikuussa 2013 vapaana pelaajana, eikä hänellä ole NHL-varausta. Condon pelasi ensimmäisen NHL-ottelunsa 11. lokakuuta 2015. Ottawa Senatorsia vastaan. Kauden  alussa Senators asetti Condonin vapaiden pelaajien listalle, josta Pittsburg Penguins poimi hänet. Condon ehti edustaa Penguinsia vain yhdessä ottelussa ennen kuin hänet kaupattiin Ottawa Senatorsiin.

Condon edusti Yhdysvaltain jääkiekkomaajoukkuetta maailmanmestaruuskilpailuissa 2016.

## Lähteet
* NHL:n tilastot
* Canadiensin tilastot

### Viitteet
Holigost

**Holigost** oli Englannin kuninkaan Henrik V:n laivastoon kuulunut alus, joka upposi satavuotisessa sodassa Southamptonin lähelle Hamblejokeen. Sen uskotaan löytyneen lokakuussa 2015 julkaistun tiedon mukaan.

Löydetty hylky on noin 50 metrin päässä Henrikin lippulaivan *[[Grace Dieu]]n* -hylystä, joka löytyi 1930-luvulla. Hylky on löytynyt vanhasta ilmakuvasta, mutta rahoituksen puutteen vuoksi sitä ruvetaan vasta nyt tutkimaan. Nimen varmistamiseksi siitä otetaan näytteitä.

Alus oli englantilaisten kaappama ja uudelleen rakentama espanjalainen *Santa Clara*. Alus laskettiin vesille marraskuussa 1415 ja vaurioitui Harfleurin taistelussa jo samana vuonna. Seuraavana vuonna se osallistui Chef de Caux’n taisteluun. Vuoden 1423 kunnostus dokumentoitiin, mitkä ovat Britannian vanhimmat kirjatut vedenalaiset korjaustyöt. Alus on mainittu viimeisen kerran vuonna 1452.

## Lähteet
Everything Changes Tour

**Everything Changes Tour** oli brittiläisen Take That -yhtyeen konserttikiertue vuosina 1993–1994.

## Kappaleet
Kaikki kappaleet kirjoittanut G. Barlow, ellei toisin mainittu.

# Another Crack in My Heart
# Meaning of Love
# You Are the One
# Wasting My Time
# Whatever You Do to Me
# Everything Changes (G. Barlow/M. Ward/E. Kennedy/C. Baylis)
# Take That and Party – Album Medley (G. Barlow/D. Lambert/B. Potter/I. Levine/B. Griffin)
# Rock 'N' Roll Medle
# A Million Love Songs
# Babe
# If This Is Love (H.Donald/D.James)
# Love Ain't Here Anymore
# Relight My Fire (D. Hartman)
# Pray
# Could It Be Magic (B. Manilow/A. Anderson)

## Kiertuepäivät

## VHS-julkaisu
Berliinin Deutschlandhallessa pidetty konsertti nauhoitettiin ja siitä tehtiin VHS-julkaisu "Take That - Live In Berlin".
Bitlisin maakunta

**Bitlisin maakunta** (; ) on Turkin maakunta, joka sijaitsee maan kaakkoisosassa, Vanjärven länsipuolella, melko lähellä Syyrian, Irakin, Iranin ja Azerbaidžanin rajaa. Maakunnan hallinnollinen keskus on Bitlisin kaupunki (47&nbsp;904 as., piirikunnassa 66&nbsp;732 as. 2014).

Maakunnan pinta-ala on 8&nbsp;294 neliökilometriä ja väkiluku 338&nbsp;023 (2014). Väestö on enimmäkseen Turkin kurdeja.

## Piirikunnat

Bitlisin maakunta on jaettu seitsemään piirikuntatason yksikköön seuraavasti:
* Adilcevaz
* Ahlat
* Bitlis (Merkez)
* Güroymak
* Hizan
* Mutki
* Tatvan

## Katso myös
* Nimrud, sammunut tulivuori ja kraatterijärvi Bitlisin maakunnassa
|.

## Lähteet

## Aiheesta muualla

*Bitkisin kaupungin kotisivut   (bitlis.bel.tr)
*İl ve İlçe Merkezlerinde 5 Günlük Tahmin: BİTLİS (säätila ja 5 vrk sääennuste Turkin ilmatieteellisen laitoksen mukaan)   (mgm.gov.tr)
Elizabeth Thompson

**Elizabeth Southerden Thompson**, myöhemmin myös **Lady Butler** (3. marraskuuta 1846 – 2. lokakuuta 1933) oli englantilainen taidemaalari. Hän syntyi Sveitsissä, matkusteli paljon ja aloitti vuonna 1866 opinnot Lontoossa Royal Female School of Art -taidekoulussa.

Thompson maalasi erityisesti taistelukohtauksia 1800-luvun sodista, muun muassa Napoleonin sodista ja Krimin sodasta.  Hän ei menestynyt taiteilijana taloudellisesti ennen kuin saavutti läpimurtonsa taidemaailmassa vuonna 1874, jolloin Royal Academy of Artsin taidenäyttelyssä oli esillä hänen maalauksensa *The Roll Call*, josta tuli suosittu. Majuri (myöhemmin kenraali) William Francis Butlerin kanssa vuonna 1877 solmimansa avioliiton kautta hän pääsi todistamaan sotilasoperaatioita eri puolilla Afrikkaa.

Thompsonin aviomies kuoli vuonna 1910. Hänen viimeinen maalauksensa oli vuonna 1928 valmistunut *A Detachment of Cavalry in Flanders*. Hän kuoli vuonna 1933.

## Maalauksia


Tiedosto:The Return From Inkerman by Elizabeth Thompson.jpg|*The Return from Inkerman*, 1877.
Tiedosto:Lady_butler_defense_rorkes_drift.jpg|*The Defence of Rorke's Drift*, 1880.
Tiedosto:Scotland_Forever%21.jpg|*Scotland Forever!*, 1881.
Tiedosto:Thompson_laingsnek.jpg|*Floreat Etona!*, 1882.


## Kirjallisuutta

*

## Lähteet

## Aiheesta muualla
Luettelo televisiosarjan Fargo jaksoista

*[[Fargo (televisiosarja)|Fargo]]* on yhdysvaltalainen musta draamakomedia, jonka on luonut Noah Hawley. Se perustuu Joel ja Ethan Coenin samannimiseen elokuvaan vuodelta 1996. Coenin veljekset ovat sarjan vastaavia tuottajia. *Fargon* ensimmäinen jakso esitettiin FX-kanavalla 15. huhtikuuta 2014.

## Jaksolista
### Ensimmäinen tuotantokausi (2014)
:

### Toinen tuotantokausi (2015)
:

|}

## Lähteet
*''Fargo'' The Futon Criticissä 

## Aiheesta muualla
*
FNFL Marocain

**FNFL Marocain** (runkonumero DE-109, T21 ja F705) oli Vapaan Ranskan laivaston Algérien-luokan torpedovene toisessa maailmansodassa.

## Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-109. Köli laskettiin 7. syyskuuta 1943. Alus laskettiin vesille 1. tammikuuta 1944 ja luovutettiin seuraavana päivänä lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä *Marocain*. Alus otettiin palvelukseen 29. helmikuuta.

## Palvelus
Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelmassa 21. huhtikuuta 1952.

Alus luokiteltiin 1952 fregatiksi, jolloin se sai Naton mukaisen runkonumeron F705. Alus poistettiin alusluettelosta 1960 ja palautettiin toukokuussa 1964 Yhdysvaltain laivastolle, joka myi sen romutettavaksi.

## Lähteet
*
*

### Viitteet
Diyarbakırin maakunta

**Diyarbakirin maakunta** (; ) on Turkin maakunta, joka sijaitsee maan kaakkoisosassa melko lähellä Syyrian rajaa. Maakunnan hallinnollinen keskus on Diyarbakır (930&nbsp;266 as., 2014), jota pidetään Turkin kurdialueen keskuksena.

Maakunnan pinta-ala on 15&nbsp;168 neliökilometriä ja väkiluku 1&nbsp;635&nbsp;048 (2014).

Syksyllä 2015 raportoitiin Turkin hallituksen jatkavan iskujaan kurdialueen kapinallisia (PKK) vastaan Diyarbakırin maakunnassa, vaikka kurdiryhmittymät olivat julistaneet tulitauon puoleltaan marraskuun 2015 vaaleja ennen. Tulitaistelujen todettiin siirtyneen jvuoristoalueelta myös kaupunkeihin. 

## Piirikunnat

Diyarbakırin maakunta on jaettu 17 piirikuntatason yksikköön seuraavasti:

* Bağlar
* Bismil
* Çermik
* Çınar
* Çüngüş
* Dicle

* Eğil
* Ergani
* Hani
* Hazro
* Kayapınar
* Kocaköy

* Kulp
* Lice
* Silvan
* Sur
* Yenişehir  

## Lähteet

## Aiheesta muualla

*Diyarbakırin kaupungin kotisivut  (diyarbakir.bel.tr)
*Tom Kankkonen: Yle Uutiset Turkissa: Kylmää kyytiä kadonneiden omaisille - Valtio tarjosi säkin luita (20.6.2013) 
* Jussi Nurminen: Useita poliiseja haavoittui pommiräjähdyksessä Itä-Turkissa (14.7.2012) (yle.fi)
*Lotta Nuotio: Kirjailija, joka menetti äidinkielensä (6.2.2009)  (yle.fi)
Fargo (1. tuotantokausi)

Yhdysvaltalaisen televisiosarjan *[[Fargo (televisiosarja)|Fargon]]* **ensimmäinen tuotantokausi** alkoi FX-kanavalla 15. huhtikuuta 2014. Sen päärooleissa esiintyivät Billy Bob Thornton, Allison Tolman, Colin Hanks ja Martin Freeman. Kausi koostui kymmenestä jaksosta, joista viimeinen esitettiin 17. kesäkuuta 2014.

## Jaksot


|}

## Aiheesta muualla
*Luettelo televisiosarjan ''Fargo'' jaksoista Internet Movie Databasessa (IMDb.com)
FNFL Somali

**FNFL Somali** (runkonumero DE-111, T53, F703 ja A607) oli Vapaan Ranskan laivaston Algérien-luokan torpedovene toisessa maailmansodassa.

## Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-111. Köli laskettiin 23. lokakuuta 1943. Alus laskettiin vesille 12. helmikuuta 1944 ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä *Somali*. Alus otettiin palvelukseen 9. huhtikuuta.

## Palvelus
Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelmassa 21. huhtikuuta 1952.

Alus luokiteltiin 1952 fregatiksi, jolloin se sai Naton mukaisen runkonumeron F703. Aluksen aseistus poistettiin 1956, kun siitä tehtiin koealus runkonumerolla A607. Vuonna 1968 alus nimettiin uudelleen *Aragoksi*.

## Lähteet
*
*

### Viitteet
Agía Marína

**Agía Marína** (, ”Pyhä Marina”) voi viitata seuraaviin paikkoihin Kreikassa:

* Agía Marína, kaupunki Chanián kunnassa Chanián alueyksikössä Kreetan saarella
* Agía Marína, kaupunki Kropían kunnassa Itä-Attikan alueyksikössä Attikan alueella
* Agía Marína, kaupunki Léroksen saarella Etelä-Egean saarten alueella
* Agía Marína, kylä Erýmanthoksen kunnassa Akhaian alueyksikössä Länsi-Kreikan alueella
* Agía Marína, kylä Kásoksen saarella Etelä-Egean saarten alueella
* Agía Marína, kylä Lesboksen saarella Pohjois-Egean saarten alueella
* Agía Marína, saari Dodekanesian saariryhmässä lähellä Sýmiä
* Agía Marína, saari Oinoússeen saarilla Jooniansaarten saariryhmässä
* Agía Marínan metroasema, Ateenan metron asema Agía Varváran kaupungissa

## Lähteet
Akrotíri (kunnallisyksikkö)

**Akrotíri** (; virallisesti Δημοτική Ενότητα Ακρωτηρίου, *Dimotikí Enótita Akrotiriou*) on yksi Chanián kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 13&nbsp;100 (vuonna 2011).

Akrotírin kunnallisyksikkö käsittää Akrotírin niemimaan, joka sijaitsee Chanián kaupungin koillispuolella. Sen suurin asutus on Kounoupidianán kaupunki. Kunnallisyksikön alueella sijaitsevat muun muassa Chanián kansainvälinen lentoasema sekä kolme tunnettua luostaria, Gouvernéton luostari, Katholikón luostari ja Pyhän Kolminaisuuden luostari.

Akrotíri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Elefthérios Venizéloksen, Keramián, Néa Kydonían, Soúdan ja Thérison kanssa, jolloin se muuttui uuden kunnan kunnallisyksiköksi.

## Kunnallisyksikön osat

Akrotírin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Akrotíri

**Akrotíri** (, ”Niemi”) voi viitata seuraaviin paikkoihin:

* Akrotíri, niemimaa Kreetan saarella
** Akrotíri, Chanián kunnan kunnallisyksikkö ja entinen kunta Kreetan saarella
* Akrotíri, niemimaa Kyproksen saarella
** Akrotíri, kylä Akrotírin niemimaalla
** Akrotíri, Yhdistyneen kuningaskunnan tukikohta-alue Akrotírin niemimaalla
*** RAF Akrotiri, lentotukikohta Akrotírin tukikohta-alueella
* Akrotíri, kylä Thíran saarella Santorínin saariryhmässä Etelä-Egean saarten alueella
** Akrotírin minolainen kaupunki, minolaisaikaisen kaupungin arkeologinen kohde Akrotírin kylän lähellä
Agía Galíni

**Agía Galíni** () on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön. Kylän väkiluku on 604 (vuonna 2011).

Agía Galíni sijaitsee Kreetan etelärannikolla Platýs-joen suussa noin 61 kilometriä kaakkoon Réthymnosta ja noin 68 kilometriä lounaaseen Iraklionista. Lähin kaupunki on Tympáki. Antiikin aikana samalla paikalla sijaitsi Sulian kaupunki. Agía Galínissa on satama ja uimarantoja, ja se on yksi etelärannikon suosituimpia turistikohteita. Kylän nähtävyyksiin kuuluu muun muassa bysanttilaisaikainen kirkko, joka on omistettu Neitsyt Marialle (*Panagía*). Kylän nimi ei ilmeisesti viittaa Pyhään Galeneen (*Agía Galíni*), vaan perustuu jotakin muuta kautta tyyneyttä tarkoittavaan sanaan *galíni* (γαλήνη).

Agía Galíni muodostaa myös laajemman kyläyhdyskunnan (Τοπική Κοινότητα Αγίας Γαλήνης, *Topikí Koinótita Agías Galínis*), johon kuuluu varsinaisen Agía Galínin kylän lisäksi Xirókampoksen kylä. Koko yhdyskunnan väkiluku on 632.

## Lähteet

## Aiheesta muualla

* Agia Galini . Kylän turismisivusto.
Agía Marína (Chaniá)

**Agía Marína** () on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupungin väkiluku on 2&nbsp;005 (vuonna 2011).

Agía Marína sijaitsee Kreetan pohjoisrannikolla Chaniásta länteen. Sen ranta-alue on suosittua turistialuetta. Alkuperäinen Agía Marínan kylä sijaitsee hieman ylempänä kauempana merenrannasta. Paikkakunta on nimetty Pyhän Margareetan eli Pyhän Marinan (*Agía Marína*) mukaan. Kaupungin länsipuolella sijaitsee Plataniás ja itäpuolella Stalós.

Agía Marína muodostaa myös laajemman kaupunkiyhdyskunnan (Τοπική Κοινότητα Αγίας Μαρίνης, *Topikí Koinótita Agías Marínis*), johon kuuluu kaupungin lisäksi sen edustalla sijaitseva asumaton Ágioi Theódoroin saari.

## Lähteet

## Aiheesta muualla

* Agia Marina . Kaupungin turismisivusto.
Darátsos

**Darátsos** (; myös *Darátso*, Δαράτσο) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Δαράτσου, *Dimotikí Koinótita Darátsou*). Kaupungin väkiluku on 4&nbsp;732 (vuonna 2011).

Darátsos sijaitsee saaren pohjoisrannikolla noin neljä kilometriä Chaniásta lounaaseen ja sen on nykyisin käytännössä Chanián esikaupunkialuetta. Alkuperäinen Darátsos sijaitsee ylempänä kauempana merenrannasta. Sen ranta-asutus Káto Darátso eli ”Alempi Darátso” (kaupunginosat Ágioi Apóstoloi ja Mákrys Toíchos) sijaitsevat merenrannalla. Se on nykyisin lähinnä turistikohde.

Kaupungin itäpuolella sijaitsee Galatás ja kaakkoispuolella Vamvakópoulo.

## Lähteet
Epáno Eloúnta

**Epáno Eloúnta** (; myös *Epáno/Páno Eloúnda*) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylä on osa Eloúntan kyläyhdyskuntaa. Kylän väkiluku on 115 (vuonna 2011).

Epáno Eloúnta eli ”Ylempi Eloúnta” on nimensä mukaisesti Eloúntan kyläyhdyskunnan ylempänä rinteessä sijaitseva, vanhempi asutus, siinä missä nuoremmat Káto Eloúnta ja Schísma Eloúntas sijaitsevat alempana meren rannalla. Kylä on rakennuskannaltaan hyvin perinteinen.

Kylä tunnetaan muun muassa yhtenä televisiosarja *[[Saari (televisiosarja)|Saaren]]* (*To Nisí*) kuvauspaikoista Plákan ja Spinalóngan ohella, ja tätä kautta siitä on tullut myös turistikohde.

## Lähteet

## Aiheesta muualla
Kounoupidianá

**Kounoupidianá** (; myös *Kunupidianá*) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön. Kaupungin väkiluku on 6&nbsp;334 (vuonna 2011).

Kounoupidianá sijaitsee noin 107 metrin korkeudessa Akrotírin niemellä noin kuusi kilometriä Chaniásta koilliseen. Se on nykyisin käytännössä Chanián esikaupunkialuetta. Kaupungin eteläiset kaupunginosat ovat nimeltään Kantéris ja Korakiés. Chanián kansainvälinen lentoasema sijaitsee kaupungin itäpuolella.

Kounoupidianá muodostaa myös laajemman kaupunkiyhdyskunnan (Δημοτική Κοινότητα Κουνουπιδιανών, *Dimotikí Koinótita Kounoupidianón*), johon kuuluvat varsinaisen Kounoupidianán kaupungin lisäksi kylät Chorafákia, Kalathás, Kampáni ja Stavrós. Koko yhdyskunnan väkiluku on 8&nbsp;620.

## Lähteet
Gaziantepin maakunta

**Gaziantepin maakunta** (;  on Turkin maakunta, joka sijaitsee maan kaakkoisosassa, Syyrian rajan pohjoispuolella. Maakunnan hallinnollinen keskus on Gaziantepin kaupunki (1&nbsp;510&nbsp;270 as., 2014). 

Maakunnan pinta-ala on 6&nbsp;803 neliökilometriä ja väkiluku 1&nbsp;889&nbsp;466 (2014).

## Piirikunnat

Gaziantepin maakunta on jaettu yhdeksään piirikuntatason yksikköön seuraavasti:

* Araban
* İslahiye
* Karkamış
* Nizip
* Nurdağı

* Oğuzeli
* Şahinbey (eteläosa Gaziantepin kaupunkia, 845&nbsp;528 as.)
* Şehitkamil (pohjoisosa Gaziantepin kaupunkia, 710&nbsp;853 as.)
* Yavuzeli

## Lähteet

## Aiheesta muualla

*Introducing Gaziantep (Antep)   (lonelyplanet.com)
*İl ve İlçe Merkezlerinde 5 Günlük Tahmin: GAZİANTEP (säätila ja 5 vrk sääennuste Turkin ilmatieteellisen laitoksen mukaan)  (mgm.gov.tr)
*Gaziantep Airport   (gaziantep.dhmi.gov.tr)
* The University of Gaziantep   (gantep.edu.tr)
*Turkey arrests 45 foreign Isil recruits in south-eastern city of Gaziantep (12.7.2015)  (telegraph.co.uk)
Kournás (kylä)

**Kournás** (; myös *Kurnás*) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Kylän väkiluku on 471 (vuonna 2011).

Kournás sijaitsee noin 43 kilometriä Chaniásta itään ja noin 20 kilometriä Réthymnosta länteen. Kournáksen pohjoispuolella sijaitsee Kreetan ainoa luonnonjärvi, Kournás-järvi.

Kournás muodostaa myös laajemman kyläyhdyskunnan (Τοπική Κοινότητα Κουρνά, *Topikí Koinótita Kourná*), johon kuuluu varsinaisen Kournáksen kylän lisäksi sen ranta-asutus Paralía Kourná, joka sijaitsee Kreetan pohjoisrannikolla. Koko yhdyskunnan väkiluku on 1&nbsp;070.

Aiemmin kylä kuului Georgioúpolin kuntaan ja vuodesta 2011 lähtien Apokóronaksen kunnan Georgioúpolin kunnallisyksikköön.

## Lähteet

## Aiheesta muualla
Tosh Van der Sande

**Tosh Van der Sande** (s. 28. marraskuuta 1990 Wijnegem, Antwerpenin provinssi) on belgialainen maantiepyöräilijä. Hän aloitti ammattilaisuransa harjoittelijana Omega Pharma-Lotto -tallissa syksyllä 2011, ja edusti samaa joukkuetta, nimeltään viimeksi Lotto-Soudal, vuoteen 2021. Uransa viimeiset vuodet 2022–2025 hän kilpaili Team Jumbo-Visma / Team Visma–Lease a Bike -tallissa. Hän sijoittui Matteo Trentinin jälkeen toiseksi Pariisi–Tours-klassikossa 2015.

Van der Sande on kilpaillut myös ratapyöräilyssä, jossa hän voitti pisteajon junioreiden maailmanmestaruuden 2008.

## Saavutuksia

Lähteet: Pro Cycling Stats, Cycling Archives
### Ratapyöräily
;2006
:Noviisien pisteajon ja linja-ajon (scratch) Belgian-mestaruus
;2007
:Junioreiden pisteajon ja linja-ajon Belgian-mestaruus 
;2008
:Junioreiden pisteajon, linja-ajon, pariajon (madison) ja joukkuetakaa-ajon Belgian-mestaruus
:Junioreiden MM-kilpailut, pisteajossa kultaa, pariajossa hopeaa
### Maantiepyöräily
;2008
:Giro della Toscana, juniorit, 1. ja 3. etapin voitto
:Trofeo Karlsberg, juniorit, 4. etapin voitto
:Junioreiden MM-kilpailut, maantieajossa kymmenes
;2011
:Le Triptyque des Monts et Châteaux, alle 23-v., 1. ja 4. etapin voitto
:Liège–Bastogne–Liège, alle 23-v. kilpailun voitto
:MM-kilpailut, alle 23-v. maantieajossa yhdeksäs
;2012
:De Pannen kolmen päivän ajo, mäkikirikilpailun voitto
;2015
:Espanjan ympäriajo, 12. etapilla kolmas
:Pariisi–Tours, toinen
;2016
:Tour de l'Ain, 2. etapin voitto
;2017
:Tour de Wallonie, kokonaiskilpailussa toinen
;2019
:Tour de Wallonie, kokonaiskilpailussa toinen, 5. etapin voitto
:Espanjan ympäriajo, 8. ja 14. etapilla kolmas
;2021
:Dwars door Vlaanderen, viides
:Brussels Cycling Classic, kolmas
:Grand Prix de Wallonie, kolmas
:Primus Classic, toinen

## Lähteet
Archánes

**Archánes** () on Kreikan kaupunki sekä samanniminen Archánes-Asteroúsian kunnan kunnallisyksikkö (Δημοτική Ενότητα Αρχανών, *Dimotikí Enótita Archanón*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5&nbsp;042 ja varsinaisen Archánesin kaupungin (myös **Epáno Archánes**, Επάνω Αρχάνες; ”Ylä-Archánes”) väkiluku 3&nbsp;969 (vuonna 2011).

Archánesin kaupunki sijaitsee Kreetan pohjoisissa keskiosissa noin 12 kilometriä Iraklionista etelään. Archánesin kunnallisyksikön kyliin kuuluu muun muassa Káto Archánes (”Ala-Archánes”). Archánes tunnetaan ennen kaikkea minolaiselta ajalta peräisin olevasta Archánesin palatsista ja asutuksesta, jonka rauniot ovat kaupungin alla. Osa niistä on kaivettu esille. Alueella on myös lukuisia muita minolaisia kohteita, kuten Anemóspilia, Fourní ja Vathýpetro, sekä Gioúchtas- eli Juktasvuori, joka sijaitsee kaupungin luoteispuolella. Kaupungin nähtävyyksiin kuuluu myös Archánesin arkeologinen museo.

Archánes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archánes-Asteroúsian kunnaksi yhdessä Asteroúsian ja Níkos Kazantzákiin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Archánesin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Mourniés

**Mourniés** (; myös *Murniés*) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupungin väkiluku on 7&nbsp;553 (vuonna 2011).

Mourniés sijaitsee noin kolme kilometriä Chanián kaupungin keskustasta etelään ja se on nykyisin käytännössä Chanián esikaupunkialuetta. Mourniés muodostaa myös laajemman kaupunkiyhdyskunnan (Δημοτική Κοινότητα Μουρνιών, *Dimotikí Koinótita Mournión*), johon kuuluu varsinaisen Mourniésin kaupungin lisäksi Krýo Nerón kylä. Koko yhdyskunnan väkiluku on 7&nbsp;614.

Mourniés oli merkittävän poliitikko Elefthérios Venizéloksen synnyinpaikka, ja hänen synnyinkotiaan esitellään siellä edelleen. Myös koko kunnallisyksikkö on saanut nimensä tätä kautta.

## Lähteet

## Aiheesta muualla
Nerokoúros

**Nerokoúros** (; myös *Nerokúros*) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νεροκούρου, *Dimotikí Koinótita Nerokoúrou*). Kaupungin väkiluku on 5&nbsp;531 (vuonna 2011).

Nerokoúros sijaitsee noin viisi kilometriä Chanián kaupungin keskustasta eteläkaakkoon ja se on nykyään käytännössä Chanián esikaupunkialuetta. Sen itäpuolella sijaitsee Mourniés ja länsipuolella Tsikalariá. Nerokoúroksen nähtävyyksiin kuuluvat muun muassa minolaisaikaisen asutuksen, mukaan lukien niin kutsutun ”huvilan”, jäänteet noin vuodelta 1600 eaa. sekä koulumuseo.

## Lähteet
Perivólia (Chaniá)

**Perivólia** () on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Thérison kuntaan ja vuodesta 2011 lähtien Chanián kunnan Thérison kunnallisyksikköön. Perivólia muodostaa oman kaupunkiyhdyskuntansa (Δημοτική Κοινότητα Περιβολίων Κυδωνίας, *Dimotikí Koinótita Perivolíon Kydonías*). Kaupungin väkiluku on 3&nbsp;986 (vuonna 2011).

Perivólia sijaitsee noin neljä kilometriä Chanián kaupungin keskustasta lounaaseen. Se on nykyisin käytännössä Chanián esikaupunkialuetta. Sen pohjoispuolella sijaitsee Vamvakópoulo ja itäpuolella Mourniés.

Perivóliassa sijaitsee Perivólian kunnallinen stadion, joka on Platanias FC:n kotikenttä.

## Lähteet
Plátanos (Chaniá)

**Plátanos** () on Kreikan kylä, joka sijaitsee Kreetan saaren luoteisosassa. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 975 (vuonna 2011).

Plátanos sijaitsee noin 10 kilometriä Kíssamoksen kaupungista lounaaseen. Kylän nimi viittaa sen plataanipuihin. Alueen turismin kehittyessä monet asukkaat ovat muuttaneet lähiseudun rannikolle, muun muassa Falasarnáan.

Plátanos muodostaa myös laajemman kyläyhdyskunnan (Τοπική Κοινότητα Πλατάνου, *Topikí Koinótita Platánou*), johon kuuluvat varsinaisen Plátanoksen kylän lisäksi kylät Áno Sfinári, Falasarná, Kavoúsi, Limenískos ja Sfinári. Koko yhdyskunnan väkiluku on 1&nbsp;179.

## Lähteet
Tympáki

**Tympáki** (; transl. myös *Tymbáki*, *Timpáki*, *Timbáki*; ) on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Τυμπακίου, *Dimotikí Enótita Tympakíou*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10&nbsp;079 ja varsinaisen Tympákin kaupungin väkiluku 5&nbsp;285 (vuonna 2011).

Tympákin kaupunki sijaitsee Kreetan etelärannikon keskiosissa lähellä Libyanmereen kuuluvan Messaránlahden rantaa. Kaupungin nähtävyyksiin kuuluvat muun muassa Pyhälle Titukselle (*Ágios Títos*) omistetut kirkot, vanhempi ja uudempi. Tympákin kunnallisyksikkö käsittää lahdenpohjukan alueen sekä alueita sisämaassa. Kunnallisyksikön alueella sijaitsevat muun muassa Faistoksen ja Agía Triádan minolaisten palatsien arkeologiset kohteet, Kommóksen arkeologinen alue, rannastaan tunnettu Mátala sekä Kamáresin luolasta tunnettu Kamáresin kylä. Aivan kaupungin vieressä sijaitsee Tympákin sotilaslentokenttä.

Kaupungin nimi on peräisin tumulusta eli kumpuhautaa tarkoittavasta sanasta *týmvos* (*tímvos*). Kerrotaan, että paikan ensimmäisten asukkaiden aiempi asuinpaikka olisi muistuttanut tällaista kukkulaa. Saksalaiset miehittäjät asuttivat kaupungin vuonna 1941 ja tuhosivat kaikki talot, joita eivät itse tarvinneet. Materiaali käytettiin lentokentän rakentamiseen. Sodan jälkeen kaupunki asutettiin ja rakennettiin uudelleen.

Tympáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Moíresin ja Zaróksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tympákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Kansantaloustieteen valtakunnallinen jatkokoulutusohjelma

**Kansantaloustieteen valtakunnallinen jatkokoulutusohjelma** (KAVA, engl. The Finnish Doctoral Programme in Economics, FDPE) on 10:n Suomen taloustieteen yksikön yhteinen taloustieteen tohtoriohjelma, joka käynnisti toimintansa vuonna 1990. Jatkokoulutusohjelmaa hallinnoi Helsinki Center of Economic Research (HECER). HECER:in ja KAVA:n johtajana toimii valtiotieteiden tohtori Hannu Vartiainen.

Tohtoriohjelman rahoituksesta ovat pääosin vastanneet jäsenyliopistot ja Suomen Akatemia, mutta KAVA on saanut lisärahoitusta myös Yrjö Jahnssonin säätiöltä, Suomen pankilta, Suomen Kulttuurirahastolta ja OP-Pohjola-ryhmän tutkimussäätiöltä.

## KAVAn johtajat
# Jouko Ylä-Liedenpohja (1989-1991)
# Marianne Stenius (1991)
# Pekka Ilmakunnas (1992-1994)
# Rune Stenbacka (1994-1996)
# Esa Jokivuolle (1996)
# Mikko Puhakka (1997-2000) 
# Tuomas Takalo (2000-2001)
# Mikko Leppämäki 2002-2004) 
# Otto Toivanen (2004-2010)
# Hannu Vartiainen (2010-)

## Lähteet

## Aiheesta muualla
* 
* 
* 
* 
* 
* 
* 
* Luettelo KAVA:sta valmistuneista taloustieteen tohtoreista 
* Lista KAVA:n jäsenyliopistoista
Violí Charáki

**Violí Charáki** (; myös *Violí Haráki*) on Kreikan kaupunki, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kaupunki kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön. Kaupunki on osa Atsipópoulon yhdyskuntaa. Kaupungin väkiluku on 2&nbsp;785 (vuonna 2011).

Violí Charáki sijaitsee noin neljä kilometriä Réthymnon kaupungin keskustasta länteen. Se on nykyisin käytännössä Réthymnon esikaupunkialuetta.

## Lähteet
Yves Lampaert

**Yves Lampaert** (s. 10. huhtikuuta 1991 Izegem, Länsi-Flanderi) on belgialainen maantiepyöräilijä. Hän aloitti ammattilaisuransa Topsport Vlaanderen - Baloise -joukkueessa 2013, ja on vuodesta 2015 edustanut belgialaistallia, joka nykyiseltä nimeltään on Soudal-Quick Step. 

Lampaert voitti joukkueaika-ajon maailmanmestaruuden 2016.  Seuraavana vuonna hän voitti UCI World Tour -sarjaan kuuluneen Dwars door Vlaanderen -kilpailun 39 sekunnin erolla Philippe Gilbertiin. Hän voitti samana vuonna Belgian aika-ajomestaruuden ja toisen etapin Espanjan ympäriajossa. Hän voitti Dwars door Vlaanderenin jälleen 2018 kahden sekunnin erolla Mike Teunisseniin. Hän voitti samana vuonna maantieajon Belgian-mestaruuden ja joukkueaika-ajon maailmanmestaruuden. Hän voitti De Pannen kolmen päivän ajon 2020 ja aika-ajon Belgian-mestaruuden 2021. Hän voitti ensimmäisenä päivänä ajetun aika-ajoetapin Ranskan ympäriajossa 2022 ja johti kokonaiskilpailua yhden etapin ajan.

## Saavutuksia

Lähteet: Pro Cycling Stats, Cycling Archives
;2012
:Aika-ajon alle 23-v. Belgian-mestaruus
;2013
:Gran Premio Van de Stad Geel, voitto
;2014
:Arnhem Veenendaal Classic, voitto
;2015
:Driedaagse van West-Vlaanderen, kokonais- ja pistekilpailun, nuorten kilpailun sekä 1. etapin voitto
:Pariisi–Roubaix, seitsemäs
:Ster ZLM Toer, kokonaiskilpailussa toinen
:MM-kilpailut, joukkueaika-ajossa hopeaa
:Pariisi–Tours, kuudes
;2016
:EM-kilpailut, aika-ajossa kuudes
:MM-kilpailut, joukkueaika-ajossa kultaa, henkilökohtaisessa aika-ajossa seitsemäs
;2017
:Dwars door Vlaanderen, voitto
:Aika-ajon Belgian-mestaruus
:Espanjan ympäriajo, 2. etapin voitto
;2018
:Dwars door Vlaanderen, voitto
:Maantieajon Belgian-mestaruus
:Ranskan ympäriajo, 9. etapilla kolmas
:EM-kilpailut, aika-ajossa neljäs
:MM-kilpailut, joukkueaika-ajossa kultaa
;2019
:Pariisi−Roubaix, kolmas
:Sveitsin ympäriajo, 8. etapin (aika-ajo) voitto
:EM-kilpailut, maantieajossa hopeaa, aika-ajossa seitsemäs
:Saksan ympäriajo, kokonaiskilpailussa kolmas
:Slovakian ympäriajo, kokonaiskilpailun voitto
;2020
:Omloop Het Nieuwsblad, toinen
:Binck Bank Tour, kokonaiskilpailussa neljäs
:Flanderin ympäriajo, viides
:De Pannen kolmen päivän ajo, voitto
;2021
:Dwars door Vlaanderen, neljäs
:Dwars door het Hageland, kolmas
:Belgian ympäriajo, kokonaiskilpailussa toinen
:Aika-ajon Belgian-mestaruus
:Britannian ympäriajo, 7. etapin voitto
:Pariisi–Roubaix, viides
;2022
:Belgian ympäriajo, 3. etapin (aika-ajo) voitto
:Ranskan ympäriajo, 1. etapin (aika-ajo) voitto
:MM-kilpailut, aika-ajossa yhdeksäs 2023|Classic Brugge–De Panne]], kolmas
;2023
:Classic Brugge–De Panne, kolmas
:Hamburg Cyclassics, kuudes
:Benelux Tour, kokonaiskilpailussa kolmas
:EM-kilpailut, aika-ajossa yhdeksäs
;2024
:Sveitsin ympäriajo, 1. etapin (aika-ajo) voitto

## Lähteet
Şanlıurfan maakunta

**Şanlıurfan maakunta** (; ) on Turkin maakunta, joka sijaitsee maan kaakkoisosassa, Syyrian rajan pohjoispuolella. Maakunnan hallinnollinen keskus on Şanlıurfain kaupunki (561&nbsp;465 as., 2014). 

Maakunnan pinta-ala on 19&nbsp;242 neliökilometriä ja väkiluku 1&nbsp;845&nbsp;667 (2014). Maakunta on osa Turkin kurdialuetta.

## Piirikunnat

Şanlıurfan maakunta on jaettu 13 piirikuntatason yksikköön. Vuonna 14 aiempi Şanlıurfan (Merkez) kaupunkipiiri jaettiin kolmeen osaan (Eyyübiye, Haliliye ja Karaköprü):

* Akçakale
* Birecik
* Bozova
* Ceylanpınar
* Eyyübiye (1, Şanlıurfan kaupungin eteläosat; 363&nbsp;943 as.)
* Halfeti
* Haliliye (1, Şanlıurfan itäosat; 357&nbsp;504 as.)
* Harran
* Hilvan
* Karaköprü (1, Şanlıurfan luoteisosat; 115&nbsp;733 as.)   
* Siverek
* Suruç
* Viranşehir

## Lähteet

## Aiheesta muualla

*İl ve İlçe Merkezlerinde 5 Günlük Tahmin: ŞANLIURFA (säätila ja 5 vrk sääennuste Turkin ilmatieteellisen laitoksen mukaan)  (mgm.gov.tr)
Marinadin talo

**Marinadin talo** on Helsingissä Annankatu 27:n ja Eerikinkatu 3:n kulmauksessa sijaitseva viisikerroksinen toimisto- ja liiketalo. Talo valmistui kahdessa vaiheessa, ensimmäinen vaihe vuonna 1892 ja toinen vuonna 1897. Ensimmäisen vaiheen suunnitteli arkkitehtitoimisto Kiseleff & Heikel, toisen vaiheen taas Werner Polón ja arkkitehtuuritoimisto Usko Nyström, Petrelius & Penttilä. Talon rakennuttaja oli rakennusmestari Odert Laine, jonka perilliset omistivat talon aina vuoteen 1934 saakka. Talo sai nimensä sen pohja- ja kellarikerroksessa vuosina 1951–1971 toimineen ravintola Marinadin mukaan.

Marinadin talo siirtyi vuonna 1971 vakuutusyhtiö Pohjan omistukseen. Yhtiö aikoi purkaa talon ja rakentaa tilalle toimistotalon, mutta purkuilmoituksesta syntyi kiivas keskustelu, sillä kulttuuriväki ja erityisesti monet arkkitehdit halusivat säästää talon sen historiallisten ja arkkitehtonisten arvojen vuoksi. Lopulta korkein hallinto-oikeus päätti keväällä 1975, että talo on säilytettävä. Marinadin talossa tehtiin peruskorjaus vuosina 1974–1976, jolloin ullakkotilat otettiin käyttöön ja talon piha katettiin ensimmäisen kerroksen tasalta. Talon julkisivut sekä rappukäytävien seinä- ja kattomaalaukset entisöitiin. Toisaalta kuitenkin huoneistoissa olleita kattomaalauksia peitettiin ja kaakeliuunit purettiin.

Marinadin talo on nykyisin toimistokäytössä.

## Lähteet

## Aiheesta muualla
Carlo Margottini (F595)

**Carlo Margottini** (runkonumero F595) oli Italian laivaston vuonna 1962 palvelukseen otettu Bergamini-luokan fregatti.

## Valmistus

Alus tilattiin Castellammaresta, missä köli laskettiin 26. toukokuuta 1957. Se laskettiin vesille 12. kesäkuuta 1960 ja liitettiin laivastoon 5. toukokuuta 1962.

## Palvelus
Alus poistettiin alusluettelosta 31. toukokuuta 1988.

## Lähteet

*

### Viitteet
Luigi Rizzo (F596)

**Luigi Rizzo** (runkonumero F596) oli Italian laivaston vuonna 1961 palvelukseen otettu Bergamini-luokan fregatti.

## Valmistus

Alus tilattiin Castellammaresta, missä köli laskettiin 26. toukokuuta 1957. Se laskettiin vesille 6. maaliskuuta 1960 ja liitettiin laivastoon 15. joulukuuta 1961.

## Palvelus
Alus poistettiin alusluettelosta 30. marraskuuta 1980.

## Lähteet

*

### Viitteet
Kouvo

*karhu, *kouvo*, eläinlaji
*Kouko, *kouvo*, henkiolento
*Kouvot, kouvolalainen urheiluseura

## Henkilöitä
* Sinikka Kouvo (s. 1953), arkkitehti
* Sointu Kouvo (1916–1991), näyttelijä
* Tia Kouvo (s. 1987), elokuvaohjaaja ja käsikirjoittaja.
David Bitsindou

**David Bitsindou** (s. 26. maaliskuuta 1989 Villepinte, Ranska) on ranskalainen jalkapalloilija, joka edusti viimeksi Suomessa Veikkausliigassa pelaavaa PS Kemi Kingsiä kaudella 2016. Hän on pelipaikaltaan oikea laitapuolustaja tai keskuspuolustaja.

Bitsindou syntyi Pariisin esikaupunkialueella Villepintessä. Suurimman osan nuoruudestaan hän asui Fontenay-sous-Bois'ssa ja edusti paikallista US Fontenay-seuraa. Hän siirtyi 19-vuotiaana US Chantillyyn, joka pelasi kuudennella sarjatasolla. Yhden kauden jälkeen hän siirtyi kaksi sarjaporrasta ylempänä pelanneeseen ÉDS Montluçoniin. Edustettuaan Montluçonia kauden Bitsindou solmi sopimuksen bulgarialaisen kolmannen tason Levski Elin Pelinin kanssa. Ensimmäisen ammattilaissopimuksensa hän teki sarjatasoa ylempänä pelanneen FK Etărin kanssa. Hän pelasi kuitenkin vain kolme ottelua seurassa ja palasi takaisin Ranskaan US Fontenayn riveihin. Joukkueen riveissä Bitsindou saavutti Ranskan jalkapalloilun amatöörimestaruuden. Kesällä 2013 hän teki sopimuksen englantilaisen puoliammattilaisseura Southall FC:n kanssa, joka pelasi maansa 11. sarjatasolla. 

Hyvän syyskauden 2013 jälkeen Bitsindou teki sopimuksen Kakkosessa pelanneen PS Kemi Kingsin kanssa kaudeksi 2014. Bitsindou oli joukkueensa luottopelaajia ja oli nostamassa PS Kemiä Ykköseen kaudeksi 2015 ja edelleen kaudella 2015 Veikkausliigaan kaudeksi 2016, jossa hän pelasi kaikkiaan 29 Veikkausliigaottelua ja teki yhden maalin., 

## Lähteet
Musudan

**Musudan** on Pohjois-Korean strateginen keskimatkan ohjus, joka perustuu venäläiseen R.27 Zyb -ohjukseen. Ohjusta näytettiin ensi kertaa lokakuun 2010 paraatissa ja sitä testattiin ensimmäisen kerran vuonna 2016. Musdan-ohuksia saattaa olla Iranillakin. Sukellusveneestä laukaistava KN-11-ohjus muistuttaa Musudania.

## Yleistä
Ohjus tunnetaan myös mm. nimillä *Mirim*, *BM-25*, *Taepodong X*, *Nodong-B*, *Rodong-B* jne.  Ohjus on muunneltu, pidennetty venäläinen R-27 Zyb, joka tunnetaan lännessä myös nimellä SS-N-6 Serb.
Ohjus on liikuteltava ja käyttää nestemäistä polttoainetta. Ohjuksen kantomatka 2500-4000 km, taistelukärki painaa noin tonnin. tarkkuus CEP 1,3 km.

## Merkitys ohjusohjelmassa
Pohjois-Korea sai ohjuksen perustamiseen tarvittavat tiedot joskus välillä 1992-1998, kun Neuvostoliitto oli romahtanut. Ohjusta ei liene sijoiteltu, mutta sitä on käytetty luultavasti KN-08-ohjuksen kehittämisessä.  Musudania muistutata läheiesti Pohjois-Koreansukellusveneestä laukaistava  KN11-ohjus.

## Katso myös

*KN-08
*R-27 Zyb

## Lähteet
The Property of a Lady

**The Property of a Lady** voi tarkoittaa:

* Ian Flemingin novellia tai
* Timothy Daltonin kolmatta James Bond -elokuvaa, jonka nimeksi huhuttiin *The Property of a Lady*.
Jounin Kauppa

**Jounin Kauppa** on Kolarin Äkäslompolon kylässä sijaitseva K-Market-ketjuun kuuluva kauppa. 2&nbsp;000 neliömetrin kokoinen K-Market on pinta-alaltaan Suomen suurin. 

Kaupan perusti vuonna 1950 Jouni Kaulanen talonsa alakertaan, jossa se toimi 1980-luvulle saakka. Hän toimi kauppiaana yli 40 vuoden ajan, jonka jälkeen hänen lapsensa ja tämän puoliso jatkoivat kaupan pitoa. Vuodesta 2008 vuoteen 2023 kauppiaana toimi hänen pojanpoikansa Sampo Kaulanen vaimonsa Minttu Kaulasen kanssa. Sampo Kaulanen keräsi kaupalle paljon näkyvyyttä aktiivisella markkinoinnilla sosiaalisessa mediassa.

Keväällä 2023 Kaulanen myi kaupan liiketoiminnan, rakennukset ja maa-alueet Keskolle. Uusina kauppiaina aloittivat 1. toukokuuta 2023 Linda ja Janne Vuollo.

## Lähteet
Postmedia Network

**Postmedia Network Canada Corp.** on kanadalainen mediakonserni, jonka toiminta keskittyy sanomalehtien kustantamiseen, uutisten toimittamiseen ja digitaalisten palvelujen tuottamiseen. Kaksi kolmasosaa Postmedian osakkeista on tällä hetkellä yhdysvaltalaisen hedgerahasto Chatham Asset Managementin omistuksessa. Yhtiön pääkonttori sijaitsee Postmedia Placessa Bloor Streetillä Torontossa.

Se kustantaa yli 130 painettua ja digitaalista uutislehteä eri puolilla Kanadaa. Näihin kuuluvat muun muassa National Post, *Montreal Gazette*, *Ottawa Citizen*, *Edmonton Journal*, *Calgary Herald* ja *Vancouver Sun*, sekä entisen Sun Median englanninkieliset julkaisut, kuten Toronto Sun. Myös englanninkieliset verkkosivustot Canoe.com ja *Canada.com* kuuluvat yhtiöryppään hallintaan.

Yhtiön on katsottu tukevan oikeistolaisia poliitikkoja. Vuonna 2018 Postmedian toimitusjohtaja Andrew MacLeod totesi yhtiön julkaisujen toimituksellisen linjan "riittämättömän konservatiiviseksi." Tämä johti muutoksiin Postmedian lehtien linjoissa, jotta niistä tuli "luotettavammin konservatiivisia." Postmedian omistavalla Chatham Asset Managementilla on läheiset suhteet Yhdysvaltain republikaanipuolueeseen.

## Historia
Postmedia perustettiin vuonna 2010, jolloin National Postin toimitusjohtaja Paul Godfrey kokosi omistajaryhmän tekemään tarjouksen taloudellisissa vaikeuksissa olleen Canwest-viestintäkonsernin sanomalehtiketjusta. Godfrey sai taloudellista tukea yhdysvaltalaiselta pääomasijoitusyhtiöltä, manhattanilaiselta hedge-rahastolta GoldenTree Asset Managementilta, sekä IJNR Investment Trustilta, Nyppexiltä ja muilta sijoittajilta. Konserni sai päätökseen 1,1 miljardin dollarin kaupan Canwestiltä 13. heinäkuuta 2010.

6. lokakuuta 2014 Postmedian silloinen toimitusjohtaja Godfrey ilmoitti sopimuksesta ostaa Quebecorilta Sun Median englanninkieliset toiminnot. Osto sai viranomaishyväksynnän liittovaltion kilpailuvirastolta 25. maaliskuuta 2015.

27. marraskuuta 2017 Postmedia ja Torstar ilmoittivat kaupasta, jossa Postmedia myi seitsemän päivälehteä, kahdeksan paikallislehteä sekä Toronton ja Vancouverin *24 Hours* -lehdet Torstarille vastineeksi 22 paikallislehdestä sekä Metron Ottawan ja Winnipegin versioista. *Exeter Times-Advocatea*, *St. Catharines Standardia*, *Niagara Falls Reviewia*, *Peterborough Examineria* ja *Welland Tribunea* lukuun ottamatta kaikki hankitut sanomalehdet lakkautettiin.

Koronaviruspandemian aikana Postmedia irtisanoi noin 80 työntekijää ja sulki pysyvästi 15 paikallislehteä. Vaikka yhtiö sai valtiolta taloudellista tukea, se väitti ettei tuella pystytty kompensoimaan pandemiasta aiheutuvaa tulojen laskua.

Vuonna 2023 Postmedia ja Torstarin pääomistaja Nordstar Capital LP kävivät neuvotteluja mahdollisesta fuusioitumisesta, mutta ne päättyivät tuloksettomina.

## Lähteet

## Aiheesta muualla
*Postmedian kotisivut
Pieni punatukkainen tyttö

**Pieni punatukkainen tyttö** (*The Little Red-Haired Girl*) on hahmo Charles M. Schulzin sarjakuvassa *[[Tenavat]]*. Hän on sarjan päähenkilön Jaska Jokusen kanssa samaa koulua käyvä ja samassa naapurustossa asuva tyttö, johon Jaska Jokunen on rakastunut. Ujoutensa vuoksi Jaska Jokunen ei koskaan uskalla mennä puhumaan hänelle, joten rakkaus jää katkeralla tavalla yksipuoliseksi.

Pientä punatukkaista tyttöä ei koskaan näytetä lukijalle. Ainoan poikkeuksen muodostaa 25. toukokuuta 1998 ilmestynyt strippi, jossa hänet nähdään viimeisessä ruudussa siluettina. Schulz ei halunnut näyttää hahmoa, jotta jokainen lukija voisi kuvitella tämän ulkonäön oman käsityksensä mukaan mahdollisimman kauniina. Myöskään pienen punatukkaisen tytön oikeaa nimeä tai hänen mahdollisia ajatuksiaan Jaska Jokusesta ei koskaan paljasteta.

Pieni punatukkainen tyttö mainittiin sarjassa ensi kerran 19. marraskuuta 1961 nimellä *That Little Girl with the Red Hair* (”tuo tyttö, jolla on punainen tukka”) ja lopullisella nimellään ensi kerran 12. marraskuuta 1963. Vuonna 1969 ilmestyneessä tarinassa hän muutti pois, minkä jälkeen hänestä jäi enää pelkkä muisto Jaska Jokusen mieleen. Tämä asetelma säilyi sarjassa johdonmukaisena vuoteen 1978, jolloin pieni punatukkainen tyttö alkoi taas selittämättömästi asua Jaska Jokusen naapurustossa.

Schulzin mukaan pienellä punatukkaisella tytöllä oli todellinen esikuva, Donna Mae Wold, o.s. Johnson (1929–2016), joka vuonna 1950 torjui Schulzin kosinnan ja meni naimisiin toisen miehen kanssa. Schulz vahvisti hänet hahmon esikuvaksi Rheta Grimsley Johnsonin vuonna 1989 kirjoittamassa auktorisoidussa elämäkerrassa. Toisaalta eräässä toisessa yhteydessä Schulz kertoi saaneensa innoituksen hahmoon kuunnellessaan Hank Williamsin laulua.

Eräissä *Tenavat*-animaatioissa pieni punatukkainen tyttö on nimetty ja näytetty katsojille. Televisioanimaatioissa *Jaska Jokusen ensisuudelma* (1977) ja *Hyvää uutta vuotta, Jaska Jokunen* (1985) hänen nimekseen mainitaan Heather. Schulz arveli hahmon näyttämisen animaatioissakin olleen luultavasti virhe. Schulzin kuoleman jälkeen tehdyssä *[[Tenavat-elokuva]]ssa* (2015) hahmolle on annettu uusi ulkonäkö ja ensimmäistä kertaa myös ääni, mutta ei nimeä. Hahmon ääninäyttelijänä elokuvassa toimii Francesca Capaldi.

## Lähteet
Mnemosyne (anime)

**Mnemosyne: Mnemosyne no Musumetachi** (), tunnetaan myös nimellä **RIN ~Daughters of Mnemosyne~** on japanilainen kuusiosainen animesarja, jonka loivat Xebec ja Genco. Animaation lisäksi siitä on julkaistu myös romaani ja mangasarja.

*Mnemosyne no Musumetachi 2008* () niminen miniromaani julkaistiin 1. huhtikuuta 2009. Sen tarinoita julkaistiin japanilaisen *Charano!*-animelehden sisällä vuoden 2008 aikana.

Miss Blackin kirjoittama mangasarja julkaistiin vuoden 2008 aikana Kill Time Communicationin *Comic Valkyrie*-lehden mukana. 

## Juoni
Tarina sijoittuu Tokioon, jossa kuolematon yksityisetsivä *Rin Asougi* (*麻生祇 燐 Asōgi Rin*) ratkoo ystävänsä *Mimin* (*ミミ*) kanssa muiden ongelmia eri vuosikymmenillä.

## Ääninäyttelijät
### Japaninkielinen

### Englanninkielinen

## Lähteet

## Aiheesta muualla
* Xebecin virallinen Mnemosyne sivusto 
* RIN - Daughters of Mnemosyne Funimation.comissa 
* RIN - Daughters of Mnemosyne Anime News Networkissa 
*
Jaakko Pehkonen

**Jaakko Pehkonen** (s. 1960) on suomalainen taloustieteilijä. Hän on työskennellyt Jyväskylän yliopiston kauppakorkeakoulun taloustieteen professorina vuodesta 1998 lähtien, taloustieteellisen tiedekunnan dekaanina vuosina 1999–2008 ja Jyväskylän yliopiston vararehtorina vuosina 2010–2012. Pehkonen valittiin OP-ryhmän hallintoneuvoston puheenjohtajaksi vuonna 2013.

Koulutukseltaan Pehkonen on kauppatieteiden tohtori. Hän väitteli tohtoriksi Jyväskylän yliopistosta vuonna 1990. Pehkosen tutkimus keskittyy työ- ja aluetaloustieteen kysymyksiin.

## Lähteet

## Aiheesta muualla
* 
* Jaakko Pehkosen CV